Araujo a dat cărțile pe față când a fost întrebat despre viitorul său: "Toată lumea știe!"
FC Barcelona a învins, marţi seară, pe teren propriu, formaţia Napoli, scor 3-1, şi s-a calificat în sferturile de finală ale Ligii Campionilor.
După meci, Araujo a oferit mai multe declarații.
El a fost întrebat despre viitorul lui după ce s-a scris că ar putea ajunge la Bayern.
"Viitorul meu depinde de club. Toată lumea știe că sunt foarte fericit aici, la Barca. Și îi sunt foarte recunoscător lui Xavi. Am făcut un meci mare acasă. Obiectivul nostru a fost să ne calificăm în sferturile de finală și sunt mulțumit de prestația echipei. I-am lăsat de mai multe ori pe atacanții lor în ofsaid, asta pentru că am fost bine poziționați.
Da, bineînțeles că vreau ca Xavi să rămână. Este o decizie personală, așa a simțit el. Suntem foarte fericiți cu el, eu personal cred că de la venirea lui Xavi am crescut mult ca jucător și evident că îi sunt foarte recunoscător.", a declarat Ronald Araujo, citat de Mundo Deportivo.